આ અંગે પોલીસ અધિકારીએ જણાવ્યુ કે આ ઘટના ખુંદરકપામ વિધાનસભા મત વિસ્તારમાં બની હતી. પોલીસ અધિકારીએ જણાવ્યું કે પોલીસને બાતમી મળી હતી કે ખોગેન નામના ઉપનિરિક્ષકે તેમના ઘરમાં જીવંત કારતૂસ રાખી છે. આ માહિતીની ખાતરી કરવા પોલીસ જ્યારે ખોગેનના ઘરે ગઈ હતી ત્યારે ટોળ‍ાંએ પોલીસની ટીમ પર હુમલો કર્યો હતો. તેથી પોલીસે પરિસ્થિતિને કાબૂમાં લેવા ટિયરગેસના શેલ છોડ્યા હતા તેમજ રબરની ગોળીઓ પણ છોડી હતી. જેમાં એક સાત માસના બાળક સહિત કેટલાંક અન્ય લોકોને ઈજા થઈ હતી. બીજી તરફ ગ્રામજનોએ આક્ષેપ કર્યો હતો કે ખોગેનની ધરપકડ કરવા પાછળ રાજકીય ષડયંત્ર છે. તેમના ઘરમાંથી કોઈ આપત્તિજનક ચીજ મળી નથી.આ ઉપરાંત ધરપકડ વોરંટ રજૂ કરવામાં નિષ્ફળ રહેલા પોલીસ કમાન્ડોએ કથિત રીતે એ વાતનો ઈન્કાર કર્યો હતો કે કોઈ ધરપકડ વોરંટ જારી થયું નથી.